Jabarkan Kesihatan dari Mahathir bin Mohamad dalam bahasa melayu

Pada 24 Januari 1989, Mahathir pernah menjalani pembedahan pintasan arteri koronari di Hospital Besar Kuala Lumpur (HBKL), Kuala Lumpur.

Pada 9 November 2006, beliau sekali lagi dimasukkan ke Institut Jantung Negara (IJN) kerana serangan jantung setelah saluran darah arteri tersumbat.

Pada 14 Mei 2007, beliau dimasukkan ke Unit Rawatan Rapi (ICU) di Hospital Langkawi selepas kesukaran bernafas pada jam 4:00 petang.

Pada 4 September 2007, Mahathir menjalani pembedahan pintasan arteri koronari di IJN selama 5 jam. Pembedahan diketuai pakar jantung terkemuka, Yahya Awang, Razali Wathooth, Azahari Yakub, Venugopal Balchand, Ezani Mohd. Taib dan Ketua Pakar Bedah Kardiologi Klinik Mayo di California, Amerika Syarikat, Prof. Hartzell Schaff. Ini merupakan pembedahan saluran darah arteri kali ke-2.

Pada 15 September 2007, sekali lagi beliau dimasukkan ke Unit Rawatan Rapi di IJN jam 7:00 malam. Ketika itu beliau berusia 82 tahun.

Pada malam 2 Oktober 2010, di Melbourne, Australia, Tun Dr Mahathir telah dimasukkan ke Hospital Epworth akibat sakit batuk dan selesema. Kemasukan beliau ke hospital tersebut disahkan oleh pegawai khasnya, Sufi Yusof. Dr Mahathir pergi ke Melbourne bertujuan untuk berucap pada seminar mengenai pembangunan manusia anjuran Kelab UMNO Australia Melbourne di Universiti Melbourne.

Pada 9 Februari 2018, Mahathir dimasukkan ke Institut Jantung Negara di Kuala Lumpur pada malam Jumaat akibat jangkitan dada berikutan batuk.

Pada 16 Disember 2021, Mahathir dimasukkan ke Institut Jantung Negara (IJN) bagi menjalani pemeriksaan kesihatan dan pemantauan selanjutnya.

Pada 7 Januari 2022, Mahathir sekali lagi dimasukkan ke IJN, hanya 16 hari selepas keluar daripada pusat perubatan itu, Disember 2021. Pada 13 Januari, beliau dibenarkan keluar daripada IJN.

Pada 22 Januari 2022, Pejabat Mahathir mengesahkan beliau dirawat di Unit Rawatan Koronari (CCU) Institut Jantung Negara (IJN). Perdana Menteri Ismail Sabri Yaakob yang turut menziarahi Mahathir di petang, memaklumkan melalui Twitternya, beliau sempat bertemu Siti Hasmah Mohamad Ali dan mendoakan supaya keluarga Mahathir kekal tabah berhadapan ujian ketika ini. Pada 5 Februari, Mahathir dibenarkan keluar dari IJN selepas dirawat di CCU.

Pada 31 Ogos 2022, Mahathir disahkan positif Covid-19. Pejabatnya dalam kenyataan berkata, susulan itu Ahli Parlimen Langkawi berkenaan dirawat di Institut Jantung Negara (IJN). Beliau dibenarkan keluar hospital pada jam 9.30 pagi pada 4 September.

Pada 1 Ogos 2023, Mahathir dimasukkan ke Institut Jantung Negara (IJN) dan sedang dirawat kerana dipercayai mengalami jangkitan. Sumber rapat kepada Mahathir memberitahu, keadaan Mahathir tidak membimbangkan, bagaimanapun pihaknya masih menunggu kenyataan rasmi IJN. Pada 4 Ogos, beliau dibenarkan keluar dari IJN.